毛主席紀念堂

又嗌毛澤東紀念堂，係中國北京嘅名人紀念建築同博物館，1977年9月9號起好兼開放，喺西城區同東城區嘅交界，天安門廣場南邊近正陽門同人民英雄紀念碑之間。

佢主要用嚟陳列中國共產黨中央委員會主席毛澤東條屍嘅地方。牌匾上「毛主席紀念堂」六個大字係毛澤東嘅接班人，第二任黨主席兼總理華國鋒寫嘅。

門票同開放時間、注意事項
門票
全程免費參觀，但旺季時需要排至少1～3個鐘頭隊先至入到場。入場時：
若果係中國大陸居民，至少必須要畀中華人民共和國身份證。
若果係港澳居民，必須要畀往返港澳通行證。
若果係臺灣居民，必須要畀出入大陸通行證。
若果以上都唔係，必須要畀護照。
開放時間
禮拜二至日 08:00～12:00
每年7月1號到8月31號間 07:00～11:00
每年9月9號或12月26號 08:00～11:30，14:00～16:00。
逢禮拜一閉館
凡係中華人民共和國法定節假日、天安門廣場有節目嗰時會有通知話可唔可以入場。
注意事項
入場唔畀著背心或拖鞋。
唔畀帶任何易燃易爆等有害危險物品、管制刀具或武器入場。
唔畀帶任何書包、孭袋、背囊、水杯、果汁或相機、攝影機入場。
場內唔畀食煙或影相、拍片、食香口膠，吐痰或亂掟垃圾。
場內禁止大聲喧嘩或玩嘢，手提電話必須要保持靜音或熄機。
女仔唔畀著熱褲或超短裙入場。

北京嘅博物館
西城區
類:東城區
類:北京旅遊景點
毛澤東